Damanlegget og ruinene lå lenge brakk uten annen funksjon enn som demning og vanntilførsel for fiskeindustrien som etter hvert etablerte seg i Kristvika ved Bruhagen. På 70-tallet ble det besluttet å demme opp Storvatnet for å sikre vanntilførselen til det kommunale vannverket. I denne forbindelse ble demningen tettet og demningspassasjen stengt av med sement. Anlegget ble da skadet av anleggsmaskiner, og deler av trappeanlegget og murene ble skadet.